**Q’añu amuyunakat jark’aqasiñ amtanaka, Jaqir yanapt’añ irnaqirinakataki**

Jaqir yanapt’añ irnaqawinakax **taripataspawa –irnaqawits jaqsutaspawa- janipuniw kunkipans q’añu amuyunakampix apjayasiñapakiti**. Ukatakixa, akhamaw amtanakaxa:

* Jaqir yanapt’ir irnaqirinakax **janipuniw kunjamats mä janïr 18 maran imill wawampis mä yuqall wawampis ikintkaspati, markapax iyawsaskpasaya.** Ukhamarus janirakiw jiskaspat nayax janiw qawqha maranitaps yatkayat sasinxa.
* Jaqir yanapt’ir irnaqirinakax **janipuniw kunkipans ikintañatakix qullqimpis irnaqawimpis yänakampis lurañanakampis payllkaspati**- yanapt’añ amuyus utjaskpana. Jaqir yanapt’irinakax janipuniw khitirus jisk’achañapakit ukhamarak ñanqhachañapakisa. Ukhamarus janiw qullqi layk ikintirirus qullqix churatakaspati.
* Janirakiw jaqir yanapt’irinakax khitis kunanaks katuqani, ukatuqinx chikañchasiñapakiti. Yaqhippachanakaxa, ukham lurasax ch’aman ch’amaniw tukupxi. Ukhamanakatwa, **juk’ampis jaqir yanapt’irin p’iqiñchirinakapax janipuniw khitin ikintañaps munapkiti**. Ukhamanak lurasinx janiw chiqpach yanapt’ataxiti.
* Jaqir yanapt’irinakarutix kunjamats **mayn munapayaskirjama amuyatachixa**, ukhamarak mayj yaqhamp ikintatjam ikintañjam arusiskchixa, **jank’akiw amuyirix irpirinakapar yatiyañapa**.
* Taqi jaqir yanapt’añan chikañchasirinakax **akatuqinakatx walpun amuyasipxañanakapa**, ukhamat jan juchar puriskañataki, ukhamarak irpirinakas **ukatuqitx** parlapxañanakapapuniwa.Ukhamipanxa, taqi **irptirinaka p’ichiñchirinakax** sum akatuqitx uñjapxañanakapawa.

IASC ukan ukham chachampis warmimpis ikintañ tuqinakax akatuqin uñjataspawa: <http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Aka kunayman arunakat lurañ amtax, IASC Task Team on Accountability to Affected Populations ukhamarak Protection from Sexual Exploitation and Abuse ukxarusti Translators without Borders ukanakan wakicht’atawa.